أڤئلی ھیل نئڤئشت آرامی د پایە ھیل نئڤئشت فینیقی بییە. ڤا گات گوڤاردئن، ألئفبا «چارسیکی» آرامی راس بی. فئلئسطینیا دئماتئری و خألکیا ھأنی کئ د کأنعان ئیسجا بییئن ئی ألئفبا نە سی نیسأنئن ڤئ کار گئرئتئن. د گات ئیسئنی ئی ألئفبا بیشتئر ڤا نوم ألئفبا عئبری نوم دیار بییە. ئی شیڤە نیسأنئن د کئتۉیا نأظأرکئردە آرامی و نیسئسە یا ھأنی جیدیا کئ ھا د زوٙن آرامی ڤئ کار گئرئتئ بییە. شیڤە یا ھأنی نیسأنئن زوٙن آرامی کئ ڤئ دأس کومولأیأکیا مأسیی نئھاسازی بی: یئ گئل ھیل نئڤئشت مین یأک پیچئسە بی کئ ڤا داسوٙن ألئفبا سوٙری (یئ جوٙر د جوٙریا ألئفبا سوٙری، سئرتوٙ) نوم دیارە. جوٙر ھأنی ألئفبا آرامی کئ کولأند آلئشتکاری بییە، ألئفبا مئنداییە، کئ ئیسئنی ڤئ دأسئ مئندائیا ڤئ کار گئرئتئ بوٙە. ئضافە د ئی ساموٙنە یا نیسأنئنی، جوٙریا ھأنی د ألئفبا آرامی د گات دئماتئری ڤئ دأس جأرغە یا فئرە یی ڤئ کار گئرئتە بی: سی نئموٙنە نئبطیا د پئترا و ألئفبا پالمیرنین د پالمیرا. د گاتیا ئیسئنی أم تورویو بیشتئر ڤا یئ گئل د ألئفبا آلئشتکاری بییە د ألئفبا لاتین ڤئ کار گئرئتئ بوٙە.